Pasta

Pasta, Eestis tuntud ka kui makaronitooted, on Itaaliast pärit teraviljajahust ja veest valmistatud toiduaine, mida keedetakse. Sõna "makaron" tuleneb pastasordist makaron, mis kuni 19. sajandi lõpuni oli üldnimetuseks sellele toiduainele nii Itaalias kui ka igal pool maailmas, 19. sajandi lõpus hakati seda toiduainet Itaalias nimetama pasta. Pasta tähendab itaalia keeles tainast.

Pastad jaotuvad kahte kategooriasse: kuivatatud pasta (pasta secca) ja värske (pasta fresca). Enamus kuivatatud pastatoodetest valmistatakse tööstuslikult, kuigi neid on võimalik valmistada ka kodus. Värsket pastat valmistatakse traditsiooniliselt käsitsi või lihtsate pastamasinate abil. Suurem osa poes müüdavatest värsketest pastadest valmistatakse samuti tööstuslikult.

Pasta ajalugu on väga pikk, väidetavalt tulenes see hiina nuudlitest, mida valmistati juba 4000 aastat tagasi. On ka väiteid, et teatud liiki pasta oli tuntud vanas Kreekas, ja hiljem Roomas. Esimene tõend pastast Itaalias on 1154. aastast. 18. sajandil hakati kasutama pastapressi pasta valmistamiseks, mis võimaldas pastat valmistada kiiremini, pastapress võimaldab valmistada ka torukujulist pastat.

Nõukogude makaronid olid üks alamliik pastast, mille nimi tulenes tõenäoliselt pastasordist macaroni, mis on torukujulised kuid on lühikesed, rohkem sarnanesid nad pastasordiga bucatini või ziti. 

Tänapäeval nimetatakse pastaks nii pastataignast valmistatud tooteid kui ka nendest valmistatud roogi. Kuigi peaks kasutama täpsemaid nimetusi, kui kontekstist ei selgu et tegemist on roogadega. Sõna "pasta" on itaalia keeles ainsuses, selle mitmuse vorm on "paste", kuid sellele vaatamata kasutatakse Itaalias sõna "pasta" kui mitmust.

Nii kuivatatud kui ka värsket pastat on mitmes erinevas vormis ning 310 eri sorti tuntakse enam kui 1300 dokumenteeritud nime all. Itaalias on eri pastasortide nimed sageli asukohati erinevad. Näiteks pastasorti cavatelli tuntakse olenevalt linnast ja piirkonnast 28 erineva nime all. Erinevaks otstarbeks on erinevad pastad, nagu fettuccine, tagliatelle, pappardelle (eri laiusega lintnuudlid), farfalle (libliknuudlid), fusilli (spiraalnuudlid), orzo (otstarbelt supinuudlid, kujult riisiterataolised), cannelloni, tortellini (mõlemad on täidisega pastad, esimest nimetatud ka rullpastaks), conchiglie teokarbid (vigurnuudlid).

Pasta tähendab itaalia nuudleid, kuid need ei ole ainsad nuudlid. Aasia köökides - Hiinas, Jaapanis, Koreas, Vietnamis kui ka Tais on samuti kasutusel palju igasuguseid nuudleid, millest tehakse erinevaid suppe ja wokiroogasid. Nuudlimaterjaliks kasutatakse nii nisu, riisi, tatart, mungauba, maguskartulit kui ka jamsijuurt. Jaapani valmistatakse konjaci-nimelisest jamsist tehtud läbipaistvad shirataki-nuudleid, mis on pea nullkalorsusega ja gluteenivabad. Jaapanlased valmistavad nuudleid isegi kirsiõitest[1].

Koostis
pisi|left
Läänepoolkeral valmistatakse kvaliteetset pastat kõvanisu- ehk durumjahust. Pastatooteid valmistatakse ka hariliku nisu, tatra- ja riisijahust, harvemini maisijahust. Pastatoodetesse lisatakse soja- ja mungoajahu, gluteeni, vadakut, mune, ürte ja maitseaineid. Pastatooteid värvitakse spinatiga (roheliseks), tomatiga (punaseks), peediga (tumepunaseks), seepia või kalmaari tindiga (mustaks).

Valmistamine
pisi|Kodune pastamasin
Jahu, vesi ja muud koostisained segatakse, sõtkutakse ja rullitakse õhukesteks lehtedeks, mis lõigatakse hiljem ribadeks või vormitakse spetsiaalsete pressidega erikujulisteks pastatoodeteks. Terminoloogiliselt eristatakse kahte tüüpi pastasid: pasta secca (kuivatatud) ja pasta fresca (värske). Viimase sideaineks on muna ja seetõttu saab seda säilitada ainult paar päeva külmkapis. Poelettidele jõuab pasta tavaliselt kuivatatult. Kuivatamiseks töödeldakse pastatooteid kuuma niiske õhuvooluga, kuni nende niiskusesisaldus väheneb 12%-ni. 

Toitainete sisaldus
Pasta sisaldab rikkalikult süsivesikuid, proteiine (taimseid) ja kiudaineid.

Tuntumad pastasordid
pisi|Garganelli
pisi|Lanterne
pisi|Mafaldine
pisi|Fiori
pisi|Gemelli
pisi|Cellentani
pisi|Casereecce
Eri kujuga pastatooted läksid moodi pärast ühendatud Itaalia riigi sündi (1870) ja koos Vahemere dieedi moodiminekuga. Pastasid liigitatakse kuju ja suuruse ning koostisainete järgi. Pastasorte on väga palju, ainuüksi Itaalias ligi 300 sorti.

Alfabeto – väikesed "tähestikupasta" kujundid suppidele
Anelli – väikesed rõngad, mida kasutatakse suppides ja puljongites
Bucatini – pikad torukujulised pastad
Canneroni – pastarõngad
Chifferi piccoli lisci – juuspeened pastaniidid
Chifferi poccoli rigati – eelmise ribiline variant
Conchigliette – väikesed teokarbid
Conchigliette rigati – suured ribilised teokarbid
Ditali – lühikesed torukesed
Ditalini – Ditali väiksem variant
Ditalini lisci – Ditali pehmem variant
Elicoidali – pikemad torukesed
Fagiolini – aedoakaunakujuline pasta
Farfalle – liblikakujuline pasta
Fusilli – spiraalikujuline pasta
Fusilli integrali – täisteranisuspiraalid
Fusillata casareccia – kruvikujuline pasta
Gnocchi – teokarbid
Gnocchi integrali – täisteranisust teokarbid
Gnocchetti sardi – sardiinia teokarbid
Lasagne doppia riccia – sakilise servaga lasanjeplaat
Lasagne verdi – spinatiga roheliseks värvitud lasanjeplaat
Lingue di passero – jämedamad spagetid
Linguine, Bavettine – Lingue peenem variant
Lumache rigate grandi – suured ribilised teokarbid
Macaroni – lühikesed torukujulised pastad
Mafaldine – lainelise servaga pastaribad
Mezze penne rigate tricolori – itaalia lipu värvides penned
Orecchiette – kausikujuline pasta
Orzo – riisiterakujuline pasta
Penne lisce – viltuse lõikepinnaga torupasta
Penne rigate – ribiline viltuse lõikepinnaga torupasta
Pennoni rigati – suur ribiline viltuse lõikepinnaga torupasta
Peperini – pastaterad
Perciatellini – õõnesspagetid
Pipe rigate – ribilised kõrred
Rigatoni – jämedad torupastajupid
Ruote – pastarattad 
Spagetid – pikad peenikased pastadSpaghetti integrali – täisteraspagetidSpaghettini – peenikesed spagetidStelline – väikesed tähedTagliatelle – keras lintnuudlidTagliatelle verdi – kuivatatud spinatimaitselised keras lintnuudlidTomato spirali – tomatimaitselised spiraalidTortellini – väikesed klimbidTortelloni – pastaklimbidVermicelli – peenemad spagetidZiti'' – pikad jämedad torukujulised pastad

Vaata ka
 Nuudel
 Itaalia köök

Viited

Kategooria:Itaalia köök
Kategooria:Teraviljatooted